ཞི་ཅིན་ཕིང་གིས།ཧྲང་ཧའེ་ནི་ཀྲུང་གོའི་དཔལ་འབྱོར་ལྟེ་གནས་ཆེ་ཤོས་དང་སྒྱུར་བཅོས་སྒོ་དབྱེའི་འཐབ་ས་མདུན་མའི་གྲས་ཡིན་ཞིང་།ཉེ་རབས་ཚུན་གྱི་ཀྲུང་གོའི་སྒོ་དབྱེ་མཉམ་ལས་ཀྱི་ལོ་རྒྱུས་འཕེལ་རིམ་ལ་དཔང་པོ་བྱས་ཡོད་ལ།ཀྲུང་གོའི་སྒྱུར་བཅོས་སྒོ་དབྱེའི་ལོ་ངོ་བཞི་བཅུའི་གསོན་ཉམས་ལྡན་པའི་ལེའུ་ཡང་བཏོད་ཡོད།ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམ་ཚོགས་ནི་ཀྲུང་གོའི་ཡིན་ལ་དེ་བས་ཀྱང་འཛམ་གླིང་གི་ཡིན།དེ་ནི་འགྲེམ་ཚོགས་སྤྱིར་བཏང་ཞིག་མིན་པར་ཀྲུང་གོས་རེས་འཁོར་གསར་པའི་ཆུ་ཚད་མཐོ་བའི་ཕྱི་ཕྱོགས་སྒོ་འབྱེད་སྐུལ་འདེད་གཏོང་བའི་ཐབས་ཇུས་གལ་ཆེན་ཞིག་ཡིན་པ་དང་།ཀྲུང་གོས་རང་རྟོགས་ངང་འཛམ་གླིང་ལ་ཁྲོམ་ར་སྒོ་འབྱེད་བྱེད་པའི་བྱ་ཐབས་གལ་ཆེན་ཞིག་ཀྱང་ཡིན།ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམ་ཚོགས་ཀྱིས་ཧྲང་ཧའེ་ལ་ངོ་མཚར་གསར་རྐྱང་ཞིག་གཏོད་ཐུབ་པའི་ཡིད་ཆེས་ཡོད།སྤྱི་ཚེས་༥ཉིན་ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམ་ཚོགས་དངོས་སུ་འགོ་ཚུགས་རྒྱུ་དང་།སླད་ཉིན་དྲུག་ནང་གླིང་ཆེན་ལྔ་ནས་ཕེབས་པའི་རྒྱལ་ཁབ་དང་ས་ཁུལ།རྒྱལ་སྤྱིའི་སྒྲིག་འཛུགས་བཅས་༡༧༢ཀྱིས་འཛམ་གླིང་ལ་གོང་འཕེལ་གྱི་གྲུབ་འབྲས་དང་རྒྱལ་ཁབ་ཀྱི་གཟུགས་བརྙན་མངོན་པར་བྱ་རྒྱུ་དང་།རྒྱལ་ཁབ་ཁག་གི་འགྲེམ་ཚོགས་ནང་ཞུགས་མཁན་ཁེ་ལས་༣༦༠༠ལྷག་ནས་ཀྱང་ཀྲུང་གོ་དང་མཉམ་དུ་རྒྱལ་ཁབ་ཕྱི་ནང་གི་ཉོ་སྒྲུབ་ཚོང་པ་དང་ངོ་འཕྲད་བགྲོ་གླེང་དང་གོང་འཕེལ་གྱི་ཇུས་གཞི་མཉམ་འགོད་བྱ་རྒྱུ།ཕྱོགས་ཁག་གི་སྐུ་མགྲོན་ནས་ཀྱང་རྒྱལ་སྤྱིའི་དཔལ་འབྱོར་ཉོ་ཚོང་དང་འཛམ་གླིང་ཧྲིལ་པོའི་དཔལ་འབྱོར་བཅོས་སྐྱོང་གི་གནད་དོན་གལ་ཆེན་ལ་གཞིགས་ཏེ་ཞིབ་བསྡུར་སྤེལ་རེས་དང་བསམ་པའི་སྤེལ་རེས་བྱ་རྒྱུ་རེད།དེ་ནི་མི་རྣམས་ནས་རེ་སྒུག་ཆེན་པོ་བྱེད་པའི་རྒྱས་འཛོམས་ཤིག་ཡིན་པས།རྒྱལ་ཁབ་ཁག་གི་གྲོགས་པོ་རྣམས་ལ་གཡུར་ཟའི་གྲུབ་འབྲས་ཐོབ་ཐུབ་ཅེས་གསུངས་པ་དང་།